1. Pajjiżna fortunatament għandu f'postha sistema legali li fiha d-demokrazija hija l-ġebla tax-xewka tas-soċjetà tagħna. Sfortunatament, però, mhux kull min iservi fl-istituzzjonijiet demokratiċi jifhem li għandu poter li jrid iservi mhux bħala dittatur iżda bħala serv fidil tas-soċjetà. Il-poter għandu verament dawn iż-żewġ uċuħ. Fuq naħa jservi ta' ġid għan-nies, fuq l-ieħor ikabbar ras dawk li jkollhom il-poter f'idjehom. Hemm qabża li ż-żminijiet jitolbu li numru ta' persuni fil-politika għadhom ma ndunawx biha u jibqgħu jaqgħu fl-iżbalji passati. Min għandu l-piż tar-responsabbiltà pubblika jrid jifhem li jista' jħaddem dan fil-parametri li tagħtih id-demokrazija. Irid jifhem li għandu kemm għandu poter f'idejh ma jistax jaħseb li t-tmexxija demokratika qegħda f'idejh biss. 2. Id-dibattitu li beda nhar it-Tnejn fil-Parlament dwar il-kuntratt tal- , li suppost ġejja ġewwa Dellimara, beda jagħti sinjali ċari ta' dak li ilna dawn l-aħħar xhur nosservaw quddiemna. Il-Gvern jidher ċar li tilef triqtu f'dak li qal u ser iwettaq meta jkun fil-poter u dak li attwalment qiegħed jirnexxilu jagħmel. Hemm sinjali evidenti li min għandu l-poter ikkonċentrat f'idejh inqata' waħda u sew minn żewġ partijiet determinanti fil-ħajja politika. L-ewwel inqata' mill-poplu li vvutalu b'maġġoranza daqshekk qawwija; it-tieni mill-istess komponenti sħaħ tal-Partit Laburista. Il-fatt li hemm maġġoranza elettorali daqshekk qawwija, il-fatt li hemm maġġoranza parlamentari daqshekk sproporzjonata qed iwasslu għal uħud biex jaħsbu li għandhom dritt divin imexxu u mhux qegħdin hemm għax qegħdhom il-poplu. 3. Id-demokrazija parlamentari titlob dejjem li jkun hemm mexxejja li jħarsu 'l quddiem, li għandhom il-kapaċità li jgħaqqdu u jservu. Ma titlob però li jkollok persuna waħda jew ftit li jmexxu waħdehom u għal rashom mingħajr il-kunsens tal-bażi u tal-membri l-oħra. Hawn iktar minn qabel mhux biss it-tendenza, iżda iktar minn hekk l-eżerċizzju tal-poter demokratiku minn min qiegħed jimmaġina li għandu forma ta' renju monarkiku. Il-kawża interna ta' dan qed nagħrfuh, però issa qed naraw aktar fil-beraħ l-effetti tagħha. Id-dibattitu parlamentari wassal għal żewġ punti. L-ewwel il-Gvern li ma jibżax jiċħad il-verità u anzi li jgħid il-kontra ta' dak li huwa. It-tieni li jagħżel b'mod iktar gravi li jidħol f'kampanja ta' attakki vili u personali fuq il-membri tal-bank tal-Oppożizzjoni. Huwa sintomu perikoluż tal-monarkiji li meta ma jkollhomx raġun u dahrom ikun mal-ħajt jirrikorru għal dawn il-metodi. 4. Il-poplu matul din il-ġimgħa għamel numru ta' domandi li l-Gvern preżenti qiegħed jaħrab milli jwieġeb. Domandi li hemm bżonn li jingħataw risposti għax id-demokrazija hija bażata fuq il-verità tal-fatti. Hija bażata fuq it-trasparenza ta' dak li huwa għaddej u dak li qiegħed iwassal lill-Gvern biex jimxi fi triq jew oħra. Aħna bnedmin mhux magni u huwa min-natura tagħna stes li l-affarijiet ma jiġux jew ma jsirux kif wieħed irid. Biss hemm bżonn l-umiltà, l-għarfien u l-konoxxenza li wieħed jieħu żball u kull ma jrid huwa li jammettih, jistqarru quddiem u f'isem min qiegħed imexxi l-pajjiż. Ngħid dan għax il-Gvern, mexxej politiku jikber mhux b'kemm għandu poter ikkonċentrat f'idejh, iżda bil-mod miftuħ li jersaq lejn il-problemi u wara jispjega lill-poplu. 5. Il-pajjiż bilfors li jagħti każ tal- għax kien il-Partit Laburista stess li ġibidlu kontinwament l-attenzjoni. Tlaqna b'kemm l-affarijiet ser isiru aħjar ladarba jkun fil-gvern għax ser jibnu l- . Wara qalulna li t-tanker tal-gass huwa meħtieġ ġewwa l-port ta' Marsaxlokk għax inkella ma jitlestiex fil-ħin il-proġett. Wara ġejna infurmati li l-Electrogas u l-konsorzju Ċiniż, it-tnejn li huma ingħataw x'jifhmu li ser ikun tagħhom. Wara, li l- li saret mill-BWSC u li tħammeġ hija lura u ser jaraw kif jibdluha. Messaġġi li jikkuntrastaw lil xulxin. Dak li sar mill-BWSC illum huwa aċċettat mill-istess Gvern li ma jħammiġx, ma huwiex magna tal-kankru, anzi huwa fattur li għen sabiex jiġu ffrankati l-ispejjeż li l-Gvern qiegħed jonfoq fil-ġenerazzjoni tad-dawl u huwa r-raġuni determinanti li ser iwassal għall-għeluq tal- 6. Il-klima politika preżenti qegħda twassal sabiex is-sitwazzjoni dwar l-enerġija mhix ċara. Il-messaġġi u d-dikjarazzjonijiet varji li saru mill-Gvern f'dawn l-aħħar sentejn skorruti ħawdu l-atmosfera sew. Ħawduha għax illum ma nafux, l-ewwel, il-Gvern x'ser verament iwettaq, f'kelma oħra ser jibniha? It-tieni, ma nafux meta ser iwettaq dan jekk ser tinbena. It-tielet, ma nafux x'inhuma jew x'ser ikunu l-vantaġġi għalina f'bini ta' ġdida. Kien hemm kumplikazzjonijiet u konfużjonijiet li kontroversja politika ġġib qabel l-aħħar elezzjonijiet. Il-poplu fehem li dak li sar mill-Partit Nazzjonalista kien ħażin, qed ikun kaġun tat-tnaqqis fis-saħħa tan-nies, li kien fattur ta' żieda fil-kontijiet tat-tnaqqis tal-kontijiet tad-dawl. Illum, sforz il-ħidma li saret mill-Oppożizzjoni qiegħed jirriżulta kompletament il-kontra. Il-proġett Nazzjonalista kien u għadu tajjeb tant li ħaddieħor irid jixtrih, mhuwiex jikkaġuna ħsara fis-saħħa tal-bnedmin u qiegħed jiffrankalna b'miljuni tajba fil-konsum tad-dawl. Il-poplu għandu dritt għall-verità. Il-Partit Nazzjonalista, bħala wieħed li jemmen fid-demokrazija, huwa determinat li dan iseħħ għax il-gidba hija anti-demokratika.
Il-gibda mhix demokratika.